Māris Ziediņš (basketbolists)
Māris Ziediņš (dzimis 1990. gada 24. martā Valmierā) ir latviešu basketbolists, spēlē uzbrucēja pozīcijā. Lielākoties pārstāvējis Latvijas Basketbola Līgas klubu BK Valmiera. 2008. gada vasarā Māris Ziediņš Latvijas U-18 izlases sastāvā piedalījās Eiropas čempionātā Grieķijā, kurā Vara Krūmiņa vadītā izlase ierindojās 7. vietā. 2012./2013. gada sezonā BK Valmiera ar Ziediņu sastāvā izcīnīja Latvijas Basketbola līgas bronzas medaļas. 2017./2018. gada sezonā pārstāvējis gan "Avis Rapla", gan "Valka/Valga" vienību.